Vedtagelse af "Lokalplan 361 - Erhvervsområde i Svenstrup og 
Kommuneplantillæg nr. 11" 
Sagsfremstilling 
9.                   Vedtagelse af "Lokalplan 361 - Erhvervsområde i Svenstrup og 
Kommuneplantillæg nr. 11" - Åbent 
  
  
SAGENS INDHOLD 
Byrådet skal i denne sag vurdere høringssvar og beslutte det endelige indhold i ”Lokalplan 361 - Erhvervsområde i 
Svenstrup med tilhørende kommuneplantillæg nr. 11 til Kommuneplan 13”. 
  
Formålet med kommuneplantillægget og lokalplanen er at tilvejebringe de planmæssige rammer for udvidelse af en 
eksisterende virksomhed i den nordlige del af Svenstrup. Udvidelsen omfatter et samlet halbyggeri på 8.000 m2. De 
nye haller planlægges opført i tilknytning til virksomhedens produktionsafsnit, nord for det eksisterende byggeri. 
Udvidelsen vil dog ikke medføre øget produktion men forøge lagerkapaciteten.  
  
Planforslagene er miljøvurderet, og vurderingen er afsluttet med en sammenfattende redegørelse, der indgår som 
bilag. 
  
Planforslagene har været fremlagt i offentlig høring i perioden 25. juni til 20. august 2015. Der er i høringsperioden 
modtaget tre høringssvar, som er beskrevet i ”Notat med vurdering af høringssvar”. 
  
Den fulde ordlyd af høringssvarene fremgår af bilaget: ”Indkomne høringssvar”.  
  
VURDERING 
Af de modtagne høringssvar fremgår følgende:  
· Aarhus Stift gør indsigelse mod forslag til lokalplan 361, idet planforslaget ikke i tilstrækkelig grad varetager 
hensynet til kirkens kulturhistoriske status og indsigt til kirken. I indsigelsen henstilles det, at lokalplanen tilrettes på 
områder vedrørende beplantning og tekniske anlæg.   
· EnergiMidt oplyser om de kabler, der findes i området.  
· Erhvervsstyrelsen gør indsigelse efter planlovens § 29, stk.1 (veto) mod forslag til kommuneplantillæg nr. 11. 
Begrundelsen for vetoet er, at kirkens betydning som kulturhistorisk kendingsmærke i landskabet ikke er varetaget i 
tilstrækkelig grad i det udsendte planforslag.  
  
 
Byråd 
26. januar 2016 
Sagsnr. 710-2014-
63780 
Dok.nr. 710-2016-
18582 
Sagsbehandler 
DPHKR 
  
Tidl. politisk behandling 
BY, 24.06.15, pkt.91 
Forventet sagsgang 
TM-U, ØK, BY 
Lovgrundlag 
Planloven  
Høringssvarene har givet anledning til, at Teknik og Kultur indstiller flere ændringer i den endelige udgave af 
lokalplan 361. Ændringerne omhandler præcisering af beplantningsbælternes sammensætning, visuel nedtoning af 
tekniske anlæg samt ændret placering af brandvej. Ændringerne indgår som vilkår for tilbagetrækning af de statslige 
indsigelser, og fremgår i deres fulde ordlyd af ”Notat med vurdering af høringssvar”. 
  
ØKONOMI 
Vedtagelse af planforslagene har ingen direkte økonomiske konsekvenser for Favrskov Kommune.  
  
INDDRAGELSE 
Forslag til lokalplan 361 med tilhørende kommuneplantillæg har været fremlagt i offentlig høring i perioden 25. juni til 
20. august 2015. 
  
Teknik og Kultur har i forlængelse af den offentlige fremlæggelse været i dialog med [adresse] og 
Erhvervsstyrelsen med henblik på at opnå frafald af de fremsatte indsigelser. Det statslige veto er efterfølgende 
frafaldet på vilkår af, at lokalplanforslaget tilrettes i overensstemmelse med ovennævnte ændringer.  
  
Teknik og Kultur har i forbindelse med udarbejdelse af forslag til lokalplan og efterfølgende tilpasning møder med 
virksomheden. Herudover har der været en dialog med nærmeste nabo for afklaring af eventuelle genepåvirkninger, 
primært ved skyggekast fra det nye byggeri og det nye beplantningsbælte.  
  
INDSTILLING 
Direktøren for Teknik og Kultur indstiller til Byrådet:  
  
1. At forslag til ”Lokalplan nr. 361 - Erhvervsområde i Svenstrup” med tilhørende kommuneplantillæg nr. 11 til 
Kommuneplan 13” vedtages endeligt med ovennævnte ændringer. 
  
BESLUTNING 
  
Teknik- og Miljøudvalget, 11. januar 2016: 
Fraværende: Ingen 
  
Indstilles godkendt. 
  
Økonomiudvalget, 18. januar 2016: 
Fraværende: Jack Jensen 
  
Indstilles godkendt. 
  
Bilag 
  
  
  
  
Byråd, 26. januar 2016: 
Fraværende: Philip Schultz 
Forslag til Lokalplan 361 - Erhvervsområde i 
Svenstrup med tilhørende Kommuneplantillæg nr. 
11 til Kommuneplan 13 
710-2015-172291 
Indkomne høringssvar 
710-2015-339095 
Notat med vurdering af høringssvar 
710-2015-329489 
Sammenfattende redegørelse 
710-2015-249881 
  
Godkendt. 
